Niels-Bo nagyon kedves és figyelmes volt a férjemmel és velem. Az érkezéskor pontosan várt ránk, mindent megmutatott a lakásban, és hasznos tippeket is kaptunk tőle (például azt, hogy ne adjunk borravalót az éttermekben, mert a végösszegben már benne van). Este érkeztünk, és nagyon örültünk, hogy Niels-Bo vett nekünk másnapra reggelinek valót, nagy segítség volt. :) A lakás tiszta volt, teljes mértékben felszerelt (még elsősegélydoboz, esernyő és varrókészlet is van) és nagyon szépen berendezett; pont olyan, mint a képeken. Az ágy nekünk nagyon kényelmes volt. Szóltam Niels-Bonak, hogy allergiás vagyok a tollpárnára és -takaróra, így miattam új paplanokat és párnákat vett; nagyon figyelmes volt. :) A megérkezéskor egy angol nyelvű Welcome-füzetet is kaptunk, amiben minden háztartási gép használata benne volt fotókkal illusztrálva. A szállás csendes, a szomszédság mintha nem is létezne. Tökéletesen elégedettek voltunk, ha bármikor visszatérnénk Koppenhágába szívesen szállunk majd meg Niels-Bonál újra. :) Bizalommal ajánljuk bárkinek.